Atzinumi 26-TA-1540
Izdrukāts 21.07.2026. 16.03
Atzinumi 26-TA-1540
Izdrukāts 21.07.2026. 16.03
26-TA-1540: Noteikumu projekts (Grozījumi)
Grozījumi Ministru kabineta 2020. gada 14. jūlija noteikumos Nr. 445 "Kārtība, kādā iestādes ievieto informāciju internetā"
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Labklājības ministrija
Atzinums iesniegts
21.07.2026.
Atzinuma sniegšanas termiņš
21.07.2026.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Labklājības ministrija izvērtējot Finanšu ministrijas virzīto Ministru kabineta noteikumu projektu (turpmāk – Projekts), izsaka  iebildumu pret pienākumu iestādēm un kapitālsabiedrībām manuāli ievadīt un dublēt publisko iepirkumu līgumu izpildes datus tīmekļvietnēs, pamatojoties uz sekojošiem apsvērumiem:
Pirmkārt, šobrīd visa pamatinformācija par noslēgtajiem publiskajiem iepirkumu līgumiem un to grozījumiem jau tiek centralizēti un strukturēti publicēta Elektronisko iepirkumu sistēmā (EIS) un Publikāciju vadības sistēmā (PVS). Prasība tos pašus vai atvasinātus datus manuāli ievadīt vēl vienā resursā (iestādes tīmekļvietnē) veido nesamērīgu, dublējošu funkciju, kas neatbilst birokrātijas mazināšanas principiem un labas pārvaldības principam.
Otrkārt, ievērojot apstiprināto publisko iepirkumu sistēmas reformas konceptu, ņemot vērā pirms reformas notikušās diskusijas Finanšu ministrijas darba grupā un Saeimas Budžeta un finanšu (nodokļu) komisijas Publisko iepirkumu likuma reformas darba grupā, piedaloties jomas ekspertiem, sadarbības partneriem, tika detalizēti izvērtēts jautājums par samērīgāko un efektīvāko risinājumu publisko izdevumu izsekojamībai, paredzot paplašināt sniedzamo un pieejamo datu apjomu attiecībā uz publiskajiem iepirkumiem kopumā un tiem iepirkumiem, kas tiek veikti līdz Publisko iepirkumu likumā noteiktajām robežvērtībām jeb “zemsliekšņu” iepirkumiem, diskusiju rezultātā panākot konceptuālu un samērīgu vienošanos (atbilstoši 2026.gada 14.maijā Saeimā pieņemtajiem  grozījumiem Publisko iepirkumu likumā) ar 2028. gada 1. janvāri ieviest vienotu, centralizētu un automatizētu rīku informācijas publicēšanai Iepirkumu uzraudzības biroja Publikāciju vadības sistēmā. Mēģinājums Projektu posmā līdz 2028.gada 1.janvārim  uzlikt par pienākumu veikt manuālu datu ievadi tīmekļvietnē grauj tiesiskās paļāvības principu par sistēmiski vienotu pāreju uz digitalizāciju un birokrātijas mazināšanu.
Ņemot vērā minēto, aicinām papildināt Projekta anotāciju ar izvērtējumu par centralizētas datu publicēšanas risinājuma iespējām un ietekmi uz administratīvā sloga mazināšanu, kā arī pamatot, kādēļ nav izvēlēts centralizēts risinājums, ja attiecīgie dati jau tiek uzkrāti valsts informācijas sistēmās (piemēram, Valsts kases grāmatvedības informācijas sistēmās).
 
Piedāvātā redakcija
-
	Anita Pētersone (LM)

	2.
	Noteikumu konsolidētā versija
20.9.1 sadaļā "Publiskie iepirkumi" ne vēlāk kā līdz kalendāra gada ceturksnim sekojošā mēneša pēdējam datumam iekļauj informāciju par visiem ceturkšņa izdevumiem attiecībā uz veiktajiem iepirkumiem un noslēgtajiem iepirkuma līgumiem, publicējot vismaz šādu informāciju par maksājumiem un līgumiem:
	Priekšlikums
Precizēt publicējamās informācijas par veiktajiem iepirkumiem un noslēgtajiem iepirkuma līgumiem tvērumu. Attiecīgi, vai pasūtītājam būs pienākums publicēt arī informāciju par veiktajiem darījumiem, kas veikti, izmantojot Elektroniskās iepirkumu sistēmas e- katalogus.
 
Piedāvātā redakcija
-
	Anita Pētersone (LM)

	3.
	Noteikumu konsolidētā versija
20.9.13. iepirkuma līguma numurs un noslēgšanas datums, līgumcena, līguma izpildes termiņš (ja ir noslēgts iepirkuma līgums);
	Priekšlikums
Tā kā saskaņā ar Publisko iepirkumu likumu paredzamā līgumcena un iepirkuma līgumcena tiek norādīta bez pievienotās vērtības nodokļa, lūdzam precizēt, vai par noslēgtajiem iepirkuma līgumiem līgumcena ir jānorāda ar pievienotās vērtības nodokli vai bez tā.
 
Piedāvātā redakcija
-
	Anita Pētersone (LM)

	4.
	Noteikumu konsolidētā versija
20.9.14. samaksātā summa;
	Priekšlikums
Precizēt, vai samaksātā summa par veiktajiem iepirkumiem un noslēgtajiem iepirkuma līgumiem ir jānorāda ar pievienotās vērtības nodokli vai bez tā.
 
Piedāvātā redakcija
-
	Anita Pētersone (LM)

	5.
	Noteikumu konsolidētā versija
20.9.15. maksājuma datums vai pēdējā maksājuma datums, ja informācija tiek sniegta par vairākiem apkopotiem maksājumiem.
	Priekšlikums
Precizēt, kā jāsniedz informācija, ja viena līguma ietvaros maksājumi paredzēti dažādos ceturkšņos, proti, vai informācija publicējama katru ceturksni, kad veikts maksājums, vai tā jāapkopo, publicējot informāciju pēdējā ceturksnī, kad veikts maksājums attiecīgā līguma ietvaros.  
 
Piedāvātā redakcija
-
	Anita Pētersone (LM)



